ইডেনে বাড়ছে দর্শকাসনের সংখ্যা! কত আসন বাড়বে?

ওয়েব ডেস্ক : ইডেনে (Eden Gardens) বাড়তে চলেছে দর্শকাশনের (Seats) সংখ্যা। এই পুরোটাই নাকি হবে সিএবি প্রেসিডেন্ট সৌরভ গঙ্গোপাধ্যায়ের (Sourav Ganguly) পরিকল্পনায়। জানা যাচ্ছে, বিশেষ বক্সের পাশাপাশি তৈরি হবে আধুনিক ড্রেসিংরুমও। তবে এটা এখনই শুরু হচ্ছে না। কিন্তু প্রশ্ন হচ্ছে কত আসন বাড়বে ইডেনে?

মূলত, ইডেনে (Eden Gardens) বর্তমানে দর্শকাসনের সংখ্যা হল ৬৬ হাজার। পরিকল্পনা অনুযায়ী, সেই দর্শকাসনের সংখ্যা বাড়িয়ে ৮৫ হাজার করা হতে পারে বলে জানানো হচ্ছে। একটা পুরো গ্যালারিকে সংস্কার করে এই দর্শকাসনের সংখ্যা বাড়ানো হতে পারে। প্লেয়ারদের ড্রেসিংরুমকে আরও আধুনিকীকরণ করা হবে বলেই খবর। সঙ্গে জানা যাচ্ছে, বাড়ানো হতে পারে ড্রেসিংরুমের সংখ্যাও। অন্যদিকে স্টেডিয়ামের অনেকটা উঁচুতে বিশেষ বক্স তৈরি করা হবে।

আরও খবর : সল্টলেক স্টেডিয়ামের ঘটনা নিয়ে কী বললেন জাভেদ শামিম? দেখুন

সূত্রের খবর, বেশ কয়েকবছর ধরেই ইডেনকে সংস্কার করতে চাইছিলেন সৌরভ। তবে এবার এটি বাস্তবায়িত হতে চলেছে। কিন্তু কবে থেকে এই কাজ শুরু হবে? ২০২৬ সালে শুরুতেই টি২০ বিশ্বকাপের আসর বসতে চলেছে ভারতে। তার পর রয়েছে আইপিএল। এই টুর্নামেন্টগুলি শেষ হওয়ার পরেই ইডেন সংস্কারের কাজ শুরু হবে বলে জানা যাচ্ছে।

এ নিয়ে সিএবি (CAB)-এর এক কর্তা বলেছেন, এখনও পুরো বিষয়টি রয়েছে আলোচনার পর্যায়ে। আগামী কিছুদিনের মধ্যে তা চূড়ান্ত হতে পারে। একটা গ্যালারিকে সংস্কার করে দর্শকাসনের সংখ্যা বাড়ানো হবে। পরিকল্পনা চলছে ক্সাইডেক তৈরি করারও। ফলে আগামী কিছু বছরের মধ্যে নতুন ভাবে তৈরি হতে চলেছে ইডেন।